Džamija kralja Abdullaha

Džamija kralja Abdullaha ili Džamija sluge dvaju harema, kralja Abdullaha ibn Abdulaziza es-Sauda, najprostranija je džamija na području Tuzle. Predstavlja centralnu džamiju na lokalitetu Medžlisa Islamske zajednice Tuzla.

 Historija 
Izgradnja je počela 1999, a svečano otvaranje bilo je 2000. Džamija je imala naziv Prinčeva džamija, a 2014. preimenovana je po svom osnivaču, saudijskom kralju Abdullahu ibn Abdulazizu es-Saudu. Obzirom da je ovo najveća džamija na području Muftijstva tuzlanskog u njoj se održavaju centralne manifestacije regionalnog karaktera.

 Arhitektura 
Dimenzije džamije su 40,75 × 24,30 m. Visina na potkupolnom dijelu iznosi 15,70 m. Uz džamiju su izgrađene dvije munare visine po 28 m.

Površina unutrašnjeg dijela džamije iznosi 780 m². Kapacitet prostora u kojem se može klanjati računajući i dio vani, natkriven nadstrešnicom iznosi 4000 ljudi. Uz prostor namijenjen za klanjanje u sklopu džamije izgrađene su dvije mektebske učionice, gasulhana, mokri čvor i abdesthane. Džamija ima i višenamjensku salu, imamski ured i kuhinju.

 Reference 

 Vanjski linkovi 

 Džamija kralja Abdullaha na miztuzla.com

A
Kategorija:2000. u Bosni i Hercegovini
Kategorija:Građevine u Tuzli
Kategorija:Džamije u Bosni i Hercegovini